మిరపకాయ్ (సినిమా)
ఎల్లో ఫ్లవర్స్ పతాకంపై పుప్పాల రమేశ్ నిర్మించిన సినిమా మిరపకాయ్. రవితేజ, రిచా గంగోపాధ్యాయ, దీక్షా సేథ్, ప్రకాష్ రాజ్, నాగేంద్ర బాబు ముఖ్య పాత్రలు పోషించిన ఈ సినిమాకి హరీష్ శంకర్ దర్శకత్వం వహించారు. ఎస్.ఎస్.థమన్ సంగీతాన్ని అందించారు. ఈ సినిమా జనవరి 13, 2011న విడుదలై ఘనవిజయం సాధించింది.
పంజాబీ సినిమా(భారతదేశం)
పంజాబీ సినీ రంగంలో బలమైన కథ, దర్శకత్వంతో కొన్ని సినిమాలు వచ్చాయి. నవనైత్ సింగ్ దర్శకత్వం వహించి, జిమ్మీ షెర్గిల్, మహియే గిల్ నటించిన షరీక్ సినిమా, జతిందర్ మౌహర్ దర్శకత్వంలో వచ్చిన కిస్సా పంజాబ్(7 వివిధ కథల్ని కలిపి తీసిన సినిమా), అధర్వ్ బలుజా దర్శకత్వం వహించిన జడ్జ్ సింగ్ ఎల్.ఎల్.బి(మొట్టమొదటి పంజాబీ కోర్ట్ నేపథ్యం కలిగిన సినిమా), బల్జిత్ సింగ్ దర్శకత్వంలో, గిప్పీ గ్రెవల్ నటించిన ఫరార్(గిప్పీ ఈ సినిమాలో ద్విపాత్రాభినయం చేశారు) వంటి సినిమాలు ఈ కోవలోకి చెందినవే.  పంజాబీ సినీ చరిత్రలోనే మొదటిసారి 13కోట్లతో నిర్మించిన సినిమా ఫరార్. దిల్దరియాన్, హీరో నామ్ యాద్ రఖీ, మిట్టీ నా ఫరోల్ జోగియా, ఓహ్ యారా ఐన్వయి ఐన్వయి లుట్ గయా, ముండే కమాల్ దేలు మరికొన్ని హిట్ చిత్రాలు. ది మాస్టర్ మైండ్ జిందా సుఖా, పటా పటా సింగన్ డా వైరి, నానక్ షాహ్ ఫకీర్ వంటి సినిమాలు వివాదాల్లో చిక్కుకున్నాయి. ఇప్పటికీ నానక్ షాహ్ ఫకీర్ సినిమా దేశంలోని కొన్ని ప్రాంతాల్లో నిషేధంలోనే ఉంది.